Държавен вестник, бр. 61, 2017 г., стр. 51

БРОЙ  61	
Д Ъ Р Ж А В Е Н  В Е С Т Н И К 	
СТР.  51  
9. документ, издаден от Националния 
институт по метеорология и хидрология за 
средната температура на атмосферния въз­
дух през периода – за централи, работещи с 
газообразни горива;
10. декларация дали и в каква степен инста­
лацията е получила инвестиционна подкрепа;
11. декларация дали и в каква степен еди­
ницата енергия е получила всякакъв друг вид 
подкрепа от национална схема за подпомагане, 
както и вида на схемата за подпомагане;
12. документ за платена такса; 
13. друга допълнителна информация, свър­
зана с процеса на производство, по преценка 
на заявителя или изискана от комисията.
(5) Данните по ал. 4, т. 4 и 5 производите­
лите представят в обема и формата съгласно 
утвърден от комисията образец на хартиен 
и електронен носител, заверени с подпис на 
лицето/лицата, което/които представляват 
заявителя по търговска регистрация. 
(6) Данните по ал. 4, т. 1, 2 и 3 се подават 
само при подаване на заявление за издаване 
на сертификат за произход за първи път.
(7) При настъпване на промяна в данните 
и обстоятелствата по ал. 6 производителят 
е длъжен да уведоми писмено комисията в 
7-дневен срок от нейното настъпване, като 
приложи и съответните доказателства или 
посочи публични регистри, в които тези данни 
и обстоятелства са вписани.
(8) За всяка новоизградена инсталация, 
участваща във високоефективно комбинирано 
производство на електрическа и топлинна 
енергия, към заявлението по ал. 1 се прилага 
копие от разрешение за ползване, издадено 
съгласно Закона за устройство на територията.
(9) Производител на електрическа енергия 
подава заявление по ал. 1 за всяка централа, 
която експлоатира.
(10) В 7-дневен срок от издаване на заповед 
за първоначално утвърждаване или за изме­
нение на алгоритъм по реда на наредбата по 
чл. 162, ал. 3 ЗЕ министърът на енергетиката 
уведомява комисията, като прилага издадената 
заповед и утвърдения алгоритъм.
(11) В 3-дневен срок от получаване на 
съобщението за издаване на заповед за ут­
върждаване или за изменение на алгоритъм 
по реда на наредбата по чл. 162, ал. 3 ЗЕ 
производителят уведомява комисията, като 
прилага издадената заповед и утвърдения 
алгоритъм. 
(12) Когато данни и обстоятелства са впи­
сани в публичен регистър, доказателства за 
тях не се представят, а заявителят посочва 
регистъра, в който тези данни и обстоятелства 
са вписани.
Чл. 5. (1) Подадените заявления и приложе­
нията към тях се проверяват за съответствие 
с изискванията на наредбата в 7-дневен срок 
от постъпването им.
(2) В случаите, когато се установи, че 
заявлението или приложенията към него не 
отговарят на изискванията на наредбата, на 
заявителя се изпраща писмено съобщение 
да отстрани в 7-дневен срок допуснатите 
нередовности.
(3) В случай че нередовностите не бъдат 
отстранени в срока по ал. 2, преписката се 
прекратява с решение на комисията.
(4) Заявление, подадено след изтичането на 
срока по чл. 4, ал. 1, се оставя без разглеж­
дане и преписката се прекратява с решение 
на комисията.
(5) Заявителят се уведомява писмено за 
прекратяването на производството по ал. 3 и 4.
Чл. 6. (1) Комисията може да проверява 
обстоятелствата по преписката служебно.
(2) Държавните органи, енергийните пред­
приятия и длъжностните лица са длъжни да 
оказват необходимото съдействие на коми­
сията.
Чл. 7. (1) В случаите на разглеждане на 
заявление от производител за издаване на 
сертификат за произход за първи път коми­
сията се произнася с решение в едномесечен 
срок от постъпване на заявлението или от 
отстраняване на нередовностите по него, ко­
гато заявителят е лицензиран производител, 
и в двумесечен срок, когато заявлението е 
подадено от нелицензиран производител. 
(2) В случаите на разглеждане на всяко 
следващо заявление комисията се произнася 
с решение в 15-дневен срок от постъпване 
на заявлението или от отстраняване на не­
редовностите.
(3) В случай че в сроковете по ал. 1 и 2 по 
обективни причини не е проведено заседание 
на комисията, решението се взема на първото 
следващо заседание.
Чл. 8. (1) Един сертификат се издава 
за нетно количество от 1 MWh електриче­
ска енергия, произведена от комбинирано 
производство на електрическа и топлинна 
енергия, измерено на изхода на централата 
и подадено към съответната електрическа 
мрежа, в рамките на един календарен месец, 
с постигнат показател за висока ефективност, 
в съответствие с наредбата по чл. 162, ал. 3 
ЗЕ, при спазване на изискванията за точност, 
надеждност и невъзможност за подправяне. 
(2) Когато произведената енергия от висо­
коефективно комбинирано производство на 
електрическа и топлинна енергия е в количе­
ство, по-малко от това, за което може да бъде 
издаден сертификат за произход, това количе­
ство се прибавя към енергията, произведена 
през първия следващ календарен месец на 
производство, и се посочва в заявлението по 
чл. 4 за произведено в месеца, в който бъде 
достигнато производство на 1 MWh енергия от 
високоефективно комбинирано производство 
на електрическа и топлинна енергия.